જ્યારે પ્લાઝમોડિયમથી ચેપગ્રસ્ત શરીરને માદા એનોફોલીસ મચ્છર કરડે છે, ત્યાર મેલેરિયા થાય છે. ફક્ત એનોફોલીસ મચ્છર મેલેરિયાને ફેલાવી શકે છે. મચ્છરની અંદર પરોપજીવીનો સફળતાપૂર્વક વિકાસ કેટલાંક પરિબળો પર આધારિત હોય છે, જેમાં સૌથી વધુ મહત્ત્વપૂર્ણ પરિબળ ભેજયુક્ત અને બંધિયાર વાતાવરણ છે. જ્યારે ચેપી મચ્છર મનુષ્યને કરડે છે, ત્યારે પરોપજીવી રક્તપ્રવાહમાં પ્રવેશ કરે છે અને યકૃતની અંદર નિષ્ક્રિય રહે છે. મનુષ્યને સરેરાશ 10.5 દિવસ સુધી કોઈ ચિહ્નો દેખાશે નહીં, પણ આ સમયગાળા દરમિયાન પરોપજીવી મેલેરિયા અનેકગણા થઈ જાય છે. પછી નવા પરોપજીવી મેલેરિયાને રક્તપ્રવાહમાં પરત છોડવામાં આવે છે, જ્યાં તેઓ લાલ રક્તકોષોને ચેપ લગાવે છે અને અનેકગણી સંખ્યામાં વધે છે. મેલેરિયાનાં કેટલાંક પરોપજીવી યકૃતમાં રહી જાય છે અને લાંબા સમય સુધી નિષ્ક્રિય રહે છે, જેનાં કારણે મેલેરિયા ઉથલો મારે છે. જે મચ્છરને ચેપ લાગ્યો ન હોય એવા મચ્છર મેલેરિયાનો ભોગ બનેલી વ્યક્તિનાં શરીરમાંથી પોષણ મેળવતા એ પણ ચેપી મચ્છર બની જાય છે. આ રીતે એક ચક્ર પુનઃ શરૂ થાય છે.